अंतिम दिन 27 मार्च 1931 को एल्फ्रेड पार्क में अंग्रेजों के साथ लड़ते वक्त आजाद के साथ सुखदेव राज मौजूद थे. उन्हीं से मिलने आजाद एल्फ्रेड पार्क गए थे. इस बात की पुष्टि आजाद के साथ पार्क के गेट तक आने वाले यशपाल और सुरेंद्र पांडे ने की. सुखदेव राज के मुताबिक आजाद अक्सर मिलने के लिए उन्हें एल्फ्रेड पार्क में बुलाते थे. उन्होंने आजाद की मुखबरी का आरोप वीरभद्र पर लगाया. वीरभद्र सेंट्रल कमेटी के सदस्य थे, जिन पर अंग्रेजों के साथ मिलने के आरोप लगे थे. सुखदेव राज ने बताया था कि आखिरी मुलाकात के दौरान भी आजाद ने एल्फ्रेड पार्क के पास वीरभद्र को देखा था.